न्यूजीलैंड के कप्तान केन विलियमसन भी बल्लेबाजों की सूची में एक पायदान ऊपर दूसरे स्थान पर पहुंच गए हैं। विलियमसन ने इंग्लैंड के जो रूट को एक अंक से पीछे छोड़ा है। ऑस्ट्रेलिया के कप्तान स्टीव स्मिथ 906 अंक लेकर बल्लेबाजी सूची में शीर्ष पर हैं। विलियमसन के 879 अंक हैं और उन्हें स्मिथ से आगे निकलने के लिए अगले दो टेस्ट मैचों में बेहतरीन बल्लेबाजी का नजारा पेश करना होगा। अश्विन ने भारत की पहली पारी में 40 रन का योगदान दिया और इससे ऑलराउंडरों की सूची में उन्होंने अपने शीर्ष स्थान को मजबूती प्रदान की। अश्विन ने अपने करियर की सर्वश्रेष्ठ रेटिंग 450 हासिल की है। उनके और दूसरे नंबर पर काबिज बांग्लादेश के शाकिब अल हसन के बीच अब 66 अंक का अंतर हो गया है।